stanford-oval/wikipedia huggingface dataset:
ปิติ ภิรมย์ภักดี
ประวัติ

เป็นบุตรของนายสันติ ภิรมย์ภักดี และนางอรุณี ภิรมย์ภักดี สำเร็จการศึกษาระดับปริญญาตรีในสาขาวิศวะอุตสาหกรรม (Industrial Engineering) จาก Worcester Polytechnic Institute (WPI) ด้วยเกียรตินิยมอันดับหนึ่ง และปริญญาโทในสาขาเศรษฐศาสตร์การเมือง (Political Economy) จากจุฬาลงกรณ์มหาวิทยาลัย
ปัจจุบันดำรงตำแหน่ง
กรรมการรองกรรมการผู้จัดการใหญ่ บริษัท บุญรอดบริวเวอรี่ จำกัด
ประธานเจ้าหน้าที่บริหาร บริษัท บุญรอดซัพพลายเชน จำกัด
ประธานเจ้าหน้าที่บริหาร บริษัท ฟู้ด แฟคเตอร์ จำกัด
ปิติ ยังเป็นนักแข่งรถระดับโลกที่ยืนโพเดียมทั้งไทยและต่างประเทศมาแล้วหลายรายการ
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 6 เหรียญทองดิเรกคุณาภรณ์ (ร.ท.ภ.)
อำเภอบ้านตาก

| อำเภอบ้านตาก |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Ban Tak
วัดพระบรมธาตุ (จังหวัดตาก) เป็นพระธาตุประจำปีเกิดปีมะเมีย (ปีม้า) กพระครูพิทักษ์ได้จำลองแบบมาจากพระธาตุเจดีย์ชเวดากองแล้วครอบทับองค์เดิมไว้ ภายในบรรจุพระเกศาธาตุ
คำขวัญ: พระบรมธาตุศักดิ์สิทธิ์ หินแกรนิตลือเลื่อง รอยรุ่งเรืองเมืองตาก ซากไม้กลายเป็นหิน เยือนถิ่นยุทธหัตถี รวมสองนทีปิง-วัง เห็ดโคนดังที่บ้านตาก
แผนที่จังหวัดตาก เน้นอำเภอบ้านตาก
พิกัด: 17°2′36″N 99°4′44″E﻿ / ﻿17.04333°N 99.07889°E﻿ / 17.04333; 99.07889
ประเทศ:  ไทย
จังหวัด: ตาก
พื้นที่
 • ทั้งหมด: 813.81 ตร.กม. (314.21 ตร.ไมล์)
ประชากร (2564)
 • ทั้งหมด: 43,846 คน
 • ความหนาแน่น: 53.88 คน/ตร.กม. (139.5 คน/ตร.ไมล์)
รหัสไปรษณีย์ : 63120
รหัสภูมิศาสตร์: 6302
ที่ตั้งที่ว่าการ: ที่ว่าการอำเภอบ้านตาก ถนนพหลโยธิน ตำบลตากออก อำเภอบ้านตาก จังหวัดตาก 63120
 ส่วนหนึ่งของสารานุกรมประเทศไทย
บ้านตาก เป็นอำเภอหนึ่งในจังหวัดตาก เป็นที่ตั้งของอุทยานแห่งชาติดอยสอยมาลัย - ไม้กลายเป็นหิน (ชื่อเดิม : วนอุทยานไม้กลายเป็นหิน) ซึ่งมี “ไม้กลายเป็นหิน” ที่มีอายุประมาณ 120,000 ปี กว้าง 1.80 เมตร ยาว 72.20 เมตร สู่การทำสถิติโลกใหม่ของไม้กลายเป็นหินที่ยาวที่สุดในโลกของบันทึกสถิติโลกกินเนสส์ (Guinness World Records) และดอยสอยมาลัย ซึ่งมีฉายา "หลังคาเมืองตาก" อยู่ที่ระดับความสูงถึง 1,600 เมตร
ไม้กลายเป็นหินในวนอุทยานไม้กลายเป็นหินบ้านตาก จ. ตาก หลุมขุดค้นที่ 1 เป็นไม้ทองบึ้ง Koompassioxylon elegans
ที่ตั้งและอาณาเขต

อำเภอบ้านตากตั้งอยู่ทางตอนกลางของจังหวัด มีอาณาเขตติดต่อกับอำเภอข้างเคียง ดังนี้
ทิศเหนือ ติดต่อกับอำเภอสามเงา
ทิศตะวันออก ติดต่อกับอำเภอเถิน (จังหวัดลำปาง) และอำเภอบ้านด่านลานหอย (จังหวัดสุโขทัย)
ทิศใต้ ติดต่อกับอำเภอเมืองตาก
ทิศตะวันตก ติดต่อกับอำเภอแม่ระมาด
ประวัติ

อำเภอบ้านตาก สันนิษฐานว่าคือตัวเมืองตากเดิม เป็นเมืองหน้าด่านสำหรับป้องกันข้าศึกศัตรูมาแต่ดึกดำบรรพ์ ตั้งอยู่บนดอยเล็กๆ ลูกหนึ่ง ปัจจุบันคือบ้านท่าพระธาตุ หมู่ที่ 3 ตำบลเกาะตะเภา อยู่ทางทิศตะวันตกของแม่น้ำปิง ต่อมาสมัยสมเด็จพระมหาธรรมราชา แห่งกรุงศรีอยุธยา ได้ย้ายเมืองตากจากที่เดิมมาอยู่ที่ตำบลป่ามะม่วง อำเภอเมืองตาก และในสมัยพระบาทสมเด็จพระพุทธเลิศล้านภาลัย แห่งกรุงรัตนโกสินทร์ ได้ย้ายเมืองตากไปอยู่ที่ตำบลระแหง อำเภอเมืองตาก ฝั่งตะวันออกของแม่น้ำปิง ซึ่งเป็นที่ตั้งตัวจังหวัดตากในปัจจุบันนี้
เมื่อได้ย้ายเมืองตากไปตั้งที่ใหม่แล้ว ไม่อาจทราบได้ว่า สภาพของเมืองตาก เดิมจะมีฐานะเป็นอำเภอ ตำบลหรือหมู่บ้าน แต่พอจะมีหลักฐานว่าที่ว่าการอำเภอบ้านตากได้ตั้งขึ้นที่ฝั่งตะวันตกของแม่น้ำปิง ในท้องที่หมู่ที่ 8 ตำบลตากตกในปัจจุบัน เมื่อประมาณปี พ.ศ. 2438 ถึง 2440 โดยมีหลวงพรมสุภา(นายโต กาญจนสูต) เป็นนายอำเภอคนแรก มีพื้นที่ทำการปกครองรวมทั้งท้องที่อำเภอสามเงาในปัจจุบันเข้าไว้ด้วย ต่อมาเมื่อปี พ.ศ. 2475 ทางราชการได้ยกฐานะตำบลสามเงาขึ้นเป็น กิ่งอำเภอขึ้นกับอำเภอบ้านตาก และทางราชการได้ยกฐานะกิ่งอำเภอสามเงาขึ้นเป็น อำเภอสามเงา ในโอกาสต่อมา เมื่อปี พ.ศ. 2501
วันที่ 11 กันยายน 2447 โอนพื้นที่ตำบลก้อ อำเภอบ้านตาก แขวงเมืองตาก ไปขึ้นกับอำเภอลี้
วันที่ 30 กันยายน 2471 แยกพื้นที่ตำบลสามเงา ตำบลบ้านนา ตำบลยกกระบัตร และตำบลยางโอง อำเภอบ้านตาก มาตั้งเป็น กิ่งอำเภอท่าปุย ขึ้นการปกครองกับอำเภอบ้านตาก
วันที่ 17 เมษายน 2482 เปลี่ยนชื่อกิ่งอำเภอท่าปุย อำเภอบ้านตาก เป็น กิ่งอำเภอสามเงา อำเภอบ้านตาก
วันที่ 10 มิถุนายน 2490 ตั้งตำบลท้องฟ้า แยกออกจากตำบลทุ่งกระเชาะ และตำบลเกาะตะเภา
วันที่ 17 กันยายน 2498 จัดตั้งสุขาภิบาลตากตก ในท้องที่บางส่วนของตำบลตากตก เป็นสุขาภิบาลที่จัดตั้งแห่งแรกของจังหวัดตาก
วันที่ 15 ตุลาคม 2499 จัดตั้งสุขาภิบาลสามเงา ในท้องที่บางส่วนของตำบลสามเงา
วันที่ 22 กรกฎาคม 2501 ยกฐานะจากกิ่งอำเภอสามเงา อำเภอบ้านตาก เป็น อำเภอสามเงา
วันที่ 20 กรกฎาคม 2508 เปลี่ยนแปลงเขตสุขาภิบาลตากตก เพื่อความเหมาะสมในการบริหารกิจการและการทะนุบำรุงท้องถิ่น โดยเพิ่มอาณาเขตมาถึงฝั่งตะวันออกของแม่น้ำปิง ตำบลตากออก และเปลี่ยนชือสุขาภิบาลตากตก เป็นสุขาภิบาลบ้านตาก
วันที่ 26 เมษายน 2536 จัดตั้งสุขาภิบาลทุ่งกระเชาะ ในท้องที่บางส่วนของตำบลทุ่งกระเชาะ และท้องที่บางส่วนของตำบลท้องฟ้า
วันที่ 25 พฤษภาคม 2542 ยกฐานะจากสุขาภิบาลบ้านตาก และสุขาภิบาลทุ่งกระเชาะ เป็นเทศบาลตำบลบ้านตาก และเทศบาลตำบลทุ่งกระเชาะ ตามลำดับ ด้วยผลของกฎหมาย
วันที่ 15 กันยายน 2547 ยุบองค์การบริหารส่วนตำบลทุ่งกระเชาะ รวมกับเทศบาลตำบลทุ่งกระเชาะ
วันที่ 7 ตุลาคม 2547 ตั้งและกำหนดเขตพื้นที่หมู่บ้านในท้องที่อำเภอบ้านตาก (1,2,3)
(1) แยกหมู่ที่ 6 บ้านตลาดตรอกซอย ตำบลตากออก ตั้งเป็นหมู่บ้านใหม่ 1 หมู่บ้าน ตั้งเป็นหมู่ที่ 13 บ้านตากออก ตำบลตากออก
(2) แยกหมู่ที่ 2 บ้านท้องฟ้า ตำบลท้องฟ้า ตั้งเป็นหมู่บ้านใหม่ 1 หมู่บ้าน ตั้งเป็นหมู่ที่ 7 บ้านผาแต้ม ตำบลท้องฟ้า
(3) แยกหมู่ที่ 3 บ้านล้อง ตำบลทุ่งกระเชาะ ตั้งเป็นหมู่บ้านใหม่ 1 หมู่บ้าน ตั้งเป็นหมู่ที่ 10 บ้านนาโพธิ์ ตำบลทุ่งกระเชาะ
การแบ่งเขตการปกครอง > การปกครองส่วนภูมิภาค

อำเภอบ้านตากแบ่งเขตการปกครองย่อยออกเป็น 7 ตำบล 79 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) |
| --- | --- | --- | --- | --- |
| 1 | ตากออก | Tak Ok | 15 | 9,558 |
| 2 | สมอโคน | Samo Khon | 9 | 4,285 |
| 3 | แม่สลิด | Mae Salit | 13 | 7,633 |
| 4 | ตากตก | Tak Tok | 11 | 5,359 |
| 5 | เกาะตะเภา | Ko Taphao | 10 | 5,974 |
| 6 | ทุ่งกระเชาะ | Thung Kracho | 12 | 5,309 |
| 7 | ท้องฟ้า | Thong Fa | 9 | 5,387 |
การแบ่งเขตการปกครอง > การปกครองส่วนท้องถิ่น

ท้องที่อำเภอบ้านตากประกอบด้วยองค์กรปกครองส่วนท้องถิ่น 8 แห่ง ได้แก่
เทศบาลตำบลบ้านตาก ครอบคลุมพื้นที่บางส่วนของตำบลตากออกและตำบลตากตก
เทศบาลตำบลทุ่งกระเชาะ ครอบคลุมพื้นที่ตำบลทุ่งกระเชาะทั้งตำบลและบางส่วนของตำบลท้องฟ้า
องค์การบริหารส่วนตำบลตากออก ครอบคลุมพื้นที่ตำบลตากออก (นอกเขตเทศบาลตำบลบ้านตาก)
องค์การบริหารส่วนตำบลสมอโคน ครอบคลุมพื้นที่ตำบลสมอโคนทั้งตำบล
องค์การบริหารส่วนตำบลแม่สลิด ครอบคลุมพื้นที่ตำบลแม่สลิดทั้งตำบล
องค์การบริหารส่วนตำบลตากตก ครอบคลุมพื้นที่ตำบลตากตก (นอกเขตเทศบาลตำบลบ้านตาก)
องค์การบริหารส่วนตำบลเกาะตะเภา ครอบคลุมพื้นที่ตำบลเกาะตะเภาทั้งตำบล
องค์การบริหารส่วนตำบลท้องฟ้า ครอบคลุมพื้นที่ตำบลท้องฟ้า (นอกเขตเทศบาลตำบลทุ่งกระเชาะ)
วรสิทธิ์ กัลป์ตินันท์

| วรสิทธิ์ กัลป์ตินันท์ |
| --- | --- |

สมาชิกสภาผู้แทนราษฎรจังหวัดอุบลราชธานี
อยู่ในวาระ
เริ่มดำรงตำแหน่ง  23 ธันวาคม พ.ศ. 2550   (16 ปี 364 วัน)
ก่อนหน้า: เกรียง กัลป์ตินันท์
 
ข้อมูลส่วนบุคคล
เกิด: 24 เมษายน พ.ศ. 2520 (47 ปี) อำเภอนาเยีย จังหวัดอุบลราชธานี ประเทศไทย
พรรคการเมือง: ไทยรักไทย (2545–2550)   พลังประชาชน (2550–2551)   เพื่อไทย (2551–2561, 2561–ปัจจุบัน)   ไทยรักษาชาติ (2561)
คู่สมรส: พิศทยา ไชยสงคราม
บุพการี: เกรียง กัลป์ตินันท์ (บิดา) รจนา กัลป์ตินันท์ (มารดา)
ชื่อเล่น: บอมบ์

วรสิทธิ์ กัลป์ตินันท์ (เกิด
24 เมษายน พ.ศ. 2520) เป็นสมาชิกสภาผู้แทนราษฎรจังหวัดอุบลราชธานี สังกัดพรรคเพื่อไทย และอดีตประธานคณะกรรมาธิการการอุตสาหกรรมในสภาผู้แทนราษฎรไทย ชุดที่ 25
ประวัติ

วรสิทธิ์ กัลป์ตินันท์ เกิดเมื่อวันที่ 24 เมษายน พ.ศ. 2520 เป็นบุตรของ เกรียง กัลป์ตินันท์ รัฐมนตรีช่วยว่าการกระทรวงมหาดไทย อดีต สส.อุบลราชธานี เขาสำเร็จการศึกษาระดับปริญญาตรี ศิลปศาสตรบัณฑิต (การพัฒนาชุมชน) จากมหาวิทยาลัยราชภัฏอุบลราชธานี ระดับปริญญาโท รัฐประศาสนศาสตรมหาบัณฑิต จากมหาวิทยาลัยเฉลิมกาญจนา จังหวัดศรีสะเกษ
วรสิทธิ์ สมรสกับ พิศทยา ไชยสงคราม นายกเทศมนตรีนครอุบลราชธานี
การทำงาน

วรสิทธิ์ กัลป์ตินันท์ เป็นนักธุรกิจในพื้นที่อุบลราชธานี ถือครองหุ้นในกิจการอาทิ หจก.อุบลวรสิทธิ์ และบริษัท กัลป์ตินันท์ จำกัด เขาเข้าสู่งานการเมืองโดยการลงสมัครรับเลือกตั้งสมาชิกสภาผู้แทนราษฎรจังหวัดอุบลราชธานี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคพลังประชาชน พร้อมกับ โกวิทย์ ธรรมานุชิต และสมบัติ รัตโน แต่นายวรสิทธิ์ ได้รับเลือกตั้งเป็น ส.ส.สมัยแรกเพียงคนเดียวที่มาจากพรรคพลังประชาชน ส่วนอีก 2 ที่นั่งเป็นของพรรคประชาธิปัตย์
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้รับเลือกตั้งต่อเนื่อง ในนามพรรคเพื่อไทย และในปี 2563 ได้รับเลือกเป็นประธานคณะกรรมาธิการการอุตสาหกรรม ในสภาผู้แทนราษฎรไทย ชุดที่ 25
การทำงาน > สมาชิกสภาผู้แทนราษฎร

วรสิทธิ์ กัลป์ตินันท์ ได้รับเลือกตั้งเป็นสมาชิกสภาผู้แทนราษฎรในปี พ.ศ. 2550 สังกัดพรรคพลังประชาชน และได้รับเลือกอีก 4 สมัยติดต่อกัน คือ
1.การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดอุบลราชธานี สังกัดพรรคพลังประชาชน  → พรรคเพื่อไทย
2.การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดอุบลราชธานี สังกัดพรรคเพื่อไทย
3.การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดอุบลราชธานี สังกัดพรรคเพื่อไทย
4.การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดอุบลราชธานี สังกัดพรรคเพื่อไทย
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
อิซาโอะ มาจิอิ

| อิซาโอะ มาจิอิ |
| --- | --- |
อิซาโอะ มาจิอิ ในเดือนตุลาคม ค.ศ. 2011
เกิด:  (1973-08-20) 20 สิงหาคม ค.ศ. 1973 (51 ปี) ประเทศญี่ปุ่น
ที่อยู่: จังหวัดเฮียวโงะ
รูปแบบ: อิไอโดะ, อิไอจุตสึ
อิซาโอะ มาจิอิ (ญี่ปุ่น: 町井勲; โรมาจิ: Machii Isao; เกิดในวันที่ 20 สิงหาคม ค.ศ. 1973) เป็นปรมาจารย์อิไอโดะชาวญี่ปุ่นในจังหวัดเฮียวโงะ, ประเทศญี่ปุ่น
เขาถือครองสถิติจากบันทึกสถิติโลกกินเนสส์ในทักษะดาบคาตานะหลายตำแหน่ง ได้แก่ "ศิลปะการต่อสู้ในการตัดเสื่อผืนเดียวด้วยดาบคาตานะมากที่สุด (ซูเองิริ)", "ศิลปะการต่อสู้การตัดดาบที่เร็วที่สุด", "การใช้ดาบตัดเสื่อฟางมากที่สุดภายใน 3 นาที" และ "การใช้ดาบตัดลูกเทนนิสที่เร็วที่สุด (708 กม/ชม)"
แหล่งข้อมูลอื่น

Modern Samurai Isao Machii - Stan Lee's Superhumans, History Channel.
Official website of Shūshinryū Iaijutsu hyōhō, Shūshin-kan (ญี่ปุ่น)
เจฟฟรีย์ แมนเชสเตอร์

| เจฟฟรีย์ แมนเชสเตอร์ |
| --- | --- |
เกิด: เจฟฟรีย์ อัลเลน แมนเชสเตอร์ ค.ศ. 1971 (อายุ 52–53 ปี) แซคราเมนโต, แคลิฟอร์เนีย, สหรัฐอเมริกา
ชื่ออื่น: รูฟท็อป ร็อบเบอร์ (Rooftop Robber) รูฟแมน (Roofman) จอห์น ซอร์น
อาชีพ: อดีตนายทหาร (NCO) กองหนุนสหรัฐ, อาชญากร
ปีปฏิบัติงาน: 1997–2000 2004–2005
ถูกกล่าวหา: ปล้นทรัพย์โดยใช้อาวุธอันตราย, ใช้วัตถุระเบิดทำลายทรัพย์สิน, วางเพลิงอาคารร้าง, บุกรุก, มีอาวุธปืนในครอบครองโดยผิดกฎหมาย
รับโทษ: 2000: โทษจำคุก 45 ปี (หลบหนีหลังรับโทษ 4 ปี) 2005: ถูกพิพากษาให้รับโทษสูงสุด 40 ปี
คู่สมรส: 1 (แต่งปี 1991/92, หย่าในปี 1999)
บุตร: 3 คน
เจฟฟรีย์ อัลเลน แมนเชสเตอร์ (เกิดปี 1971) เป็นอาชญากรชาวอเมริกันที่ถูกตัดสินจำคุกและอดีตทหารกองหนุนของกองทัพสหรัฐอเมริกา เขาเป็นที่รู้จักในชื่อ รูฟท็อป ร็อบเบอร์ หรือ รูฟแมน เนื่องจากวิธีการปล้นของเขา (modus operandi) ที่เจาะหลังคาแล้วกระโดดลงไป โดยเป้าหมายส่วนใหญ่คือร้าน แมคโดนัลด์ ก่อนถูกจับกุมครั้งที่สองในปี ค.ศ. 2005 ที่ชาร์ลอตต์ รัฐนอร์ทแคโรไลนา แมนเชสเตอร์ใช้ชื่อปลอมว่า จอห์น ซอร์น ระหว่างเดือนมิถุนายน ค.ศ. 2004 ถึงมกราคม ค.ศ. 2005
ชีวิตในวัยเด็ก

แมนเชสเตอร์เข้าเรียนระดับมัธยมใน แรนโช คอร์โดวา รัฐแคลิฟอร์เนีย ก่อนจะสมัครเข้ากองทัพสหรัฐฯ เขาได้เข้าประจำการใน กองพลทหารอากาศที่ 82 ซึ่งเป็นสถานที่ที่เขาได้เรียนรู้ทักษะการโรยตัว การใช้อาวุธ และทักษะอื่น ๆ ที่เขาใช้ในคดีปล้นของเขาในภายหลัง เขาแต่งงานตอนอายุ 20 ปี แต่หย่าร้างในปี 1999 ระหว่างที่ประจำการที่ สถานีอาวุธกองทัพเรือคอนคอร์ด
การก่ออาชญากรรม

ตั้งแต่เดือนพฤศจิกายน 1998 แมนเชสเตอร์เริ่มต้นการปล้น โดยเป้าหมายหลักคือร้าน แมคโดนัลด์ ทั่วสหรัฐอเมริกา วิธีการของเขาคือการวางแผนอย่างละเอียดก่อนเจาะหรือเลื่อยหลังคาเข้าไปในร้านเป้าหมายในช่วงเวลากลางคืนหรือรุ่งเช้า จากนั้นเขาจะซ่อนตัวอยู่ในห้องน้ำเพื่อรอพนักงานเข้ามาเริ่มทำงาน เมื่อแมนเชสเตอร์มั่นใจว่ากิจกรรมภายในร้านเริ่มต้นขึ้น เขาจะออกมาจากห้องน้ำพร้อมอาวุธ แล้วปล้นพนักงานก่อนนำตัวพวกเขาไปขังไว้ในช่องแช่แข็ง ขณะปล้นเงินจากแคชเชียร์
ระหว่างปฏิบัติการปล้น แมนเชสเตอร์มักแสดงท่าทีสุภาพและไม่ใช้ความรุนแรงกับผู้เสียหาย โดยเหยื่อบางคนเล่าว่าเขาเคยแนะนำให้ใส่เสื้อโค้ตก่อนเข้าไปในช่องแช่แข็ง
การจับกุมและการจำคุกครั้งแรก

หลังจากก่อเหตุปล้นเป็นเวลาสองปี แมนเชสเตอร์ถูกเจ้าหน้าที่ตำรวจใน รัฐนอร์ทแคโรไลนา จับกุมเมื่อวันที่ 20 พฤษภาคม 2000 หลังจากปล้นร้าน แมคโดนัลด์ สองแห่งในวันเดียวกัน โดยใช้อาวุธ ปืนไรเฟิลขนาด .22 ในการก่อเหตุ เขาถูกตัดสินจำคุก 45 ปี และถูกย้ายไปยังเรือนจำหลายแห่งในรัฐ นอร์ทแคโรไลนา ก่อนที่จะจบลงที่เรือนจำ สถาบันบราวน์ครีก ใน พอลก์ตัน
การจับกุมและการจำคุกครั้งแรก > การหลบหนี

ในเรือนจำ สถาบันบราวน์ครีก แมนเชสเตอร์ใช้เวลา 4 ปีสร้างแผนหลบหนี โดยอาศัยงานในโรงงานโลหะของเรือนจำ เขาสร้างแท่นไม้อัดและฉีดสีดำเพื่อพรางตัว จากนั้นเขาใช้แท่นดังกล่าวแอบขึ้นไปกับรถบรรทุกขนสินค้าออกจากเรือนจำในวันที่ 15 มิถุนายน 2004 และเดินทางต่อไปยังเมือง ชาร์ลอตต์ ด้วยการขอโดยสารรถ
การปล้น ทอย "อาร์" อัสและการจับกุมอีกครั้ง

ที่ชาร์ล็อตต์ แมนเชสเตอร์อาศัยอยู่ในร้านทอยส์ "อาร์" อัส และเคลื่อนไปอาศัยในพื้นที่อื่น ๆ ข้างเคียง รวมถึง Circuit City ในภายหลัง เขาก่อเหตุปล้นที่ทอยส์ "อาร์" อัสในวันที่ 26 ธันวาคม ค.ศ. 2004 ก่อนจะถูกจับกุมอีกครั้งในเดือนมกราคม 2005 ที่บ้านของหญิงที่เขาเดตด้วย
หลังการพิจารณาคดีในเดือนธันวาคม แมนเชสเตอร์ถูกตัดสินจำคุก 40 ปี เขายังพยายามแหกคุกอีกสองครั้งในปี 2009 และ 2017 และมีกำหนดพ้นโทษในวันที่ 4 ธันวาคม 2036
อำเภอละงู

| อำเภอละงู |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe La-ngu
ปากน้ำกัวลาบารา (ปากบารา)
คำขวัญ: ละงูเมืองน่าอยู่ ประตูสู่ตะรุเตา  ลือลั่นถ้ำ-เกาะ แหล่งเพาะเต่ากระอาน
แผนที่จังหวัดสตูล เน้นอำเภอละงู
พิกัด: 6°51′50″N 99°48′9″E﻿ / ﻿6.86389°N 99.80250°E﻿ / 6.86389; 99.80250
ประเทศ:  ไทย
จังหวัด: สตูล
พื้นที่
 • ทั้งหมด: 380.35 ตร.กม. (146.85 ตร.ไมล์)
ประชากร (2564)
 • ทั้งหมด: 73,763 คน
 • ความหนาแน่น: 193.94 คน/ตร.กม. (502.3 คน/ตร.ไมล์)
รหัสไปรษณีย์ : 91110
รหัสภูมิศาสตร์: 9105
ที่ตั้งที่ว่าการ: ที่ว่าการอำเภอละงู หมู่ที่ 12  ตำบลละงู อำเภอละงู จังหวัดสตูล 91110
 ส่วนหนึ่งของสารานุกรมประเทศไทย
ละงู เป็นอำเภอใน จังหวัดสตูล เดิมเป็นตำบลในการปกครองของ อำเภอทุ่งหว้า ได้แยกเป็นกิ่งอำเภอ พ.ศ. 2452 ก่อนที่ในปี พ.ศ. 2473 ทางราชการย้ายที่ว่าการอำเภอทุ่งหว้ามาตั้งที่กิ่งอำเภอละงู และต่อมาได้จัดตั้งขึ้นเป็น อำเภอละงู จนถึงปัจจุบัน
ที่ตั้งและอาณาเขต

อำเภอละงู มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอทุ่งหว้า
ทิศตะวันออก ติดต่อกับอำเภอมะนัง อำเภอควนกาหลง และอำเภอท่าแพ
ทิศใต้ ติดต่อกับอำเภอท่าแพ และทะเลอันดามัน
ทิศตะวันตก ติดต่อกับทะเลอันดามัน
ประวัติ

ละงู มาจากภาษามลายูโบราณ โดยเพี้ยนมาจากคำว่า ลากู ซึ่งแปลว่า "ซื้อง่ายขายคล่อง" ในอดีตเป็นเมืองที่มีความเจริญรุ่งเรืองอย่างมาก เคยมีฐานะเป็นกิ่งอำเภอละงู ขึ้นอยู่กับอำเภอทุ่งหว้า ในปี พ.ศ. 2452 ต่อมาได้รับการยกฐานะเป็นอำเภอเมื่อ พ.ศ. 2473 โดยย้ายที่ว่าการอำเภอทุ่งหว้า มาตั้งที่บ้านควน และรวม 7 ตำบล คือ ตำบลแหลมแค ตำบลโตละเหนือ ตำบลโตละใต้ ตำบลปากบารา ตำบลปากละงู ตำบลกาแบง ตำบลโกตา ตั้งเป็น อำเภอละงู ส่วนที่ว่าการกิ่งอำเภอละงู ไปตั้งที่ทุ่งหว้า ตั้งเป็น กิ่งอำเภอทุ่งหว้า แทน
ในปี พ.ศ. 2516 กิ่งอำเภอทุ่งหว้า ในการปกครองอำเภอละงู ได้แยกเป็นอำเภอออกไป ก่อนที่ปี พ.ศ. 2521 ได้แยกพื้นที่หมู่ 5–10, 14–16 (ในขณะนั้น) ของตำบลเขาขาว ตั้งเป็น ตำบลน้ำผุด เป็นตำบลลำดับที่ 6 จนถึงปัจจุบัน
การแบ่งเขตการปกครอง > การปกครองส่วนภูมิภาค

อำเภอละงูแบ่งเขตการปกครองออกเป็น 6 ตำบล 61 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) |
| --- | --- | --- | --- | --- |
| 1. | กำแพง | Kamphaeng | 12 | 19,182 |
| 2. | ละงู | La-ngu | 18 | 23,359 |
| 3. | เขาขาว | Khao Khao | 7 | 6,608 |
| 4. | ปากน้ำ | Pak Nam | 7 | 11,243 |
| 5. | น้ำผุด | Nam Phut | 11 | 9,735 |
| 6. | แหลมสน | Laem Son | 6 | 3,856 |
การแบ่งเขตการปกครอง > การปกครองส่วนท้องถิ่น

ท้องที่อำเภอละงูประกอบด้วยองค์กรปกครองส่วนท้องถิ่น 7 แห่ง ได้แก่
เทศบาลตำบลกำแพง ครอบคลุมพื้นที่บางส่วนของตำบลกำแพง
องค์การบริหารส่วนตำบลกำแพง ครอบคลุมพื้นที่ตำบลกำแพง (เฉพาะนอกเขตเทศบาลตำบลกำแพง)
องค์การบริหารส่วนตำบลละงู ครอบคลุมพื้นที่ตำบลละงูทั้งตำบล
องค์การบริหารส่วนตำบลเขาขาว ครอบคลุมพื้นที่ตำบลเขาขาวทั้งตำบล
องค์การบริหารส่วนตำบลปากน้ำ ครอบคลุมพื้นที่ตำบลปากน้ำทั้งตำบล
องค์การบริหารส่วนตำบลน้ำผุด ครอบคลุมพื้นที่ตำบลน้ำผุดทั้งตำบล
องค์การบริหารส่วนตำบลแหลมสน ครอบคลุมพื้นที่ตำบลแหลมสนทั้งตำบล
เจ้าหญิงยูกิโกะ

เจ้าหญิงยูกิโกะ (幸子女王; 14 พฤศจิกายน ค.ศ. 1680 – 18 มีนาคม ค.ศ. 1720) ภายหลังรู้จักกันในพระนาม โชชูมนอิง(承秋門院) เป็นสมเด็จพระจักรพรรดินีในจักรพรรดิฮิงาชิยามะ พระนางเป็นหนึ่งใน 4 จักรพรรดินีที่มีชีวิตในยุคเอดดะ
ฟูจิวาระ โนะ อิชิ

| ฟูจิวาระ โนะ อิชิ> จักรพรรดินีญี่ปุ่น |
| --- | --- |
จักรพรรดินี（ชูงู）: 16 พฤศจิกายน 1018

ประสูติ: 1 กุมภาพันธ์ 1000
สิ้นพระชนม์: 28 กันยายน 1036 
พระบิดา: ฟุจิวะระ โนะ มิชินะงะ
พระสวามี: จักรพรรดิโกะ-อิจิโจ
ถวายตัว: 26 มีนาคม 1018
แต่งตั้งเป็นพระสนม: 16 พฤษภาคม 1018
ด ค ก
ฟูจิวาระ โนะ อิชิ (ญี่ปุ่น: 藤原威子; 1 กุมภาพันธ์ 1000 – 28 กันยายน 1036) จักรพรรดินีในจักรพรรดิแห่งญี่ปุ่นโดยพระองค์เป็น ชูงู หรือจักรพรรดินีใน จักรพรรดิโกะ-อิจิโจ
พระองค์เป็นธิดาคนที่ 3 ใน ฟุจิวะระ โนะ มิชินะงะ พระอัยกา (ตา) ขององค์จักรพรรดิ
พระโอรส-ธิดา

เจ้าหญิงโชชิ (1570 – 1648) จักรพรรดินี (Chūgū) ใน จักรพรรดิโกะ-เรเซ
เจ้าหญิงคะโอะรุโกะ (1572 – 1634) จักรพรรดินี (Chūgū) ใน จักรพรรดิโกะ-ซังโจ
ปิยพล ผานิชกุล

| 0 | 1 | 2 | 3 |
| --- | --- | --- | --- |
 ปิยพลขณะเล่นให้กับเมืองทอง ยูไนเต็ด ในปี 2556
ข้อมูลส่วนตัว
วันเกิด:  8 พฤศจิกายน พ.ศ. 2530 (37 ปี)
สถานที่เกิด:  ขอนแก่น ประเทศไทย
ส่วนสูง:  1.82 m (5 ft 11 1⁄2 in)
ตำแหน่ง:  กองกลาง / แบ็กขวา
ข้อมูลสโมสร
สโมสรปัจจุบัน:  สิงห์ เชียงราย ยูไนเต็ด
หมายเลข:  4
สโมสรเยาวชน
2547–2548:  โค้ก-บางพระ
สโมสรอาชีพ*
| ปี |  ทีม |  ลงเล่น |  (ประตู) |
| 2550–2552 |  พัทยา ยูไนเต็ด |  29 |  (3) |
| 2552 |  ชลบุรี |  9 |  (0) |
| 2553–2559 |  เมืองทอง ยูไนเต็ด |  115 |  (6) |
| 2559–2563 |  เชียงราย ยูไนเต็ด |  114 |  (12) |
| 2563–2565 |  บุรีรัมย์ ยูไนเต็ด |  31 |  (4) |
| 2565–2567 |  หนองบัว พิชญ |  52 |  (6) |
| 2567– |  เชียงราย ยูไนเต็ด |  9 |  (1) |
ทีมชาติ
| 2554–2557 |  ไทย |  14 |  (0) |
จัดการทีม
2567:  สิงห์ เชียงราย ยูไนเต็ด
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 9 พฤศจิกายน 2567
ปิยพล ผานิชกุล (สกุลเดิม: บรรเทา ; ชื่อเล่น: ไดร์; เกิดวันที่ 8 พฤศจิกายน พ.ศ. 2530) เป็นนักฟุตบอลชาวไทย ปัจจุบันเป็นนักฟุตบอลตำแหน่งกองกลางหรือ แบ็กขวาให้กับสิงห์ เชียงราย ยูไนเต็ด ในไทยลีก ก่อนหน้านี้เขาเคยเล่นให้กับเมืองทอง ยูไนเต็ด, หนองบัว พิชญ และบุรีรัมย์ ยูไนเต็ด
สโมสรอาชีพ > บุรีรัมย์ ยูไนเต็ด

ในวันที่ 29 ธันวาคม พ.ศ. 2563 สโมสรฟุตบอลบุรีรัมย์ ยูไนเต็ด ได้ทำการเปิดตัวปิยพล ผานิชกุล อย่างเป็นทางการ โดยเขาจะสวมเสื้อหมายเลข 4 ต่อมาในวันที่ 3 กุมภาพันธ์ พ.ศ. 2564 ปิยพลได้ลงเล่นนัดแรกให้กับสโมสรในการแข่งขันช้าง เอฟเอคัพ 2563–64 รอบ 16 ทีมสุดท้าย ซึ่งบุรีรัมย์บุกไปเสมอกับการท่าเรือแบบไร้ประตู ก่อนที่จะเอาชนะด้วยการยิงลูกโทษไปได้ 9–8 ผ่านเข้าสู่รอบก่อนรองชนะเลิศได้สำเร็จ ต่อมาในวันที่ 16 กุมภาพันธ์ เขาทำสองประตูแรกในสีเสื้อสโมสรในลีก ช่วยให้บุรีรัมย์บุกเอาชนะระยอง 5–0 ต่อมาในวันที่ 6 มีนาคม เขาทำประตูใส่ทีมเก่าของเขาอย่างเอสซีจี เมืองทอง ยูไนเต็ด ช่วยให้ทีมบุกไปเสมอ 2–2
วันที่ 17 ตุลาคม พ.ศ. 2564 ปิยพลทำประตูแรกในไทยลีก ฤดูกาล 2564–65 ช่วยให้ทีมเปิดบ้านเอาชนะนครราชสีมา มาสด้าไปได้ 2–0
สถิติอาชีพ > สโมสร

| สโมสร | ฤดูกาล | ลีก> ระดับ | ลีก> ลงเล่น | ลีก> ประตู | เอฟเอคัพ> ลงเล่น | เอฟเอคัพ> ประตู | ลีกคัพ> ลงเล่น | ลีกคัพ> ประตู | เอเชีย> ลงเล่น | เอเชีย> ประตู | อื่น ๆ> ลงเล่น | อื่น ๆ> ประตู | ทั้งหมด> ลงเล่น | ทั้งหมด> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| บุรีรัมย์ ยูไนเต็ด | 2563–64 | ไทยลีก | 12 | 3 | 3 | 0 | — | — | — | — | — | — | 15 | 3 |
| บุรีรัมย์ ยูไนเต็ด | 2564–65 | ไทยลีก | 19 | 1 | 3 | 0 | 3 | 0 | — | — | — | — | 25 | 1 |
เกียรติประวัติ

ไทยลีก (2): 2553, 2555
ไทยแลนด์แชมเปียนส์คัพ (1): 2560
ไทยลีก (1): 2562
ไทยเอฟเอคัพ (2): 2560, 2561
ไทยแลนด์แชมเปียนส์คัพ (2): 2561, 2563
ไทยลีกคัพ (1): 2561
ไทยลีก (1): 2564–65
ไทยเอฟเอคัพ (1): 2564–65
ไทยลีกคัพ (1): 2564–65
แหล่งข้อมูลอื่น

ประวัติ ที่ Thaipremierleague.co.th เก็บถาวร 2012-03-19 ที่ เวย์แบ็กแมชชีน
| ด ค กผู้เล่นชุดปัจจุบันของสโมสรฟุตบอลเชียงราย ยูไนเต็ด  |
| --- | --- |
 1 อภิรักษ์  2 บรรพกิจ  3 ธนะศักดิ์  4 ปิยพล  5 ลี-จุง-มูน  6 โอลิเวียร่า  7 เศรษฐสิทธิ์  8 มาชาโด  9 ชิตชนก  10 โรดริกินโญ่  11 อิวรี่  14 ภาสกร  15 สันติภาพ  17 จอนาตา  19 เกียรติพล  20 ทักษ์ดนัย  22 อภิรักษ์  24 ยู ยง-ฮยอน  30 สุริยา  35 อธิบดี  99 สิทธิโชค  ผู้เล่น-ผู้ฝึกสอน: ปิยพล 
| ด ค กผู้จัดการทีมในไทยลีก ฤดูกาล 2567–68 |
| --- | --- |
 รังสรรค์ (การท่าเรือ)  ปฎิภัทร (ขอนแก่น ยูไนเต็ด)  ปิยพล (เชียงราย ยูไนเต็ด)  ธชตวัน (ทรู แบงค็อก ยูไนเต็ด)  ศิริศักดิ์ (นครปฐม ยูไนเต็ด)  ธีระศักดิ์ (นครราชสีมา มาสด้า)  ลอส (บุรีรัมย์ ยูไนเต็ด)   เทงูราโมริ (บีจี ปทุม ยูไนเต็ด)  สะสม (พีที ประจวบ)  เลตตีเอรี (เมืองทอง ยูไนเต็ด)  ปาร์เรย์รา (ระยอง)  สมชาย (ราชบุรี มิตรผล)  กามา (ลำพูน วอร์ริเออร์)  อัคถภรณ์ (สุโขทัย)   สุกฤษฎิ์ (หนองบัว พิชญ)  ยอกซิช (อุทัยธานี) 
| ด ค กสโมสรฟุตบอลเชียงราย ยูไนเต็ด – ผู้จัดการทีม |
| --- | --- |
 สฤษดิ์ (2552)  ธวัชชัย (2552)  อภิสิทธิ์ (2552–53)  ขจร (2553)  รังสิมันต์ (2553)  คูกูรา (2553–56)  วิสมัน (2556)  อนุรักษ์ (2556)  ธีระศักดิ์ (2556–59)  กามา (2559–61)  บอร์จีส (2561–62)  ไอล์ตง (2562)  ทากิ (2563)  แอแมร์ซง (2563–65)  มากัลไยส์ (2565–67)  โมโร (2567)  ปิยพล (2567–)
ไบรอัน คิดด์

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  ไบรอัน คิดด์
วันเกิด:   (1949-05-29) 29 พฤษภาคม ค.ศ. 1949 (75 ปี)
สถานที่เกิด:  แมนเชสเตอร์ อังกฤษ
ตำแหน่ง:  กองหน้า
สโมสรเยาวชน
1963–1967:  แมนเชสเตอร์ยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 1967–1974 |  แมนเชสเตอร์ยูไนเต็ด |  203 |  (52) |
| 1974–1976 |  อาร์เซนอล |  77 |  (30) |
| 1976–1979 |  แมนเชสเตอร์ซิตี |  98 |  (44) |
| 1979–1980 |  เอฟเวอร์ตัน |  40 |  (12) |
| 1980–1982 |  โบลตันวอนเดอเรอส์ |  43 |  (14) |
| 1981 |  → แอตแลนตาชีฟส์ (ยืม) |  27 |  (22) |
| 1982–1983 |  Fort Lauderdale Strikers |  44 |  (33) |
| 1983 |  Fort Lauderdale Strikers |  2 |  (3) |
| 1984 |  Minnesota Strikers |  13 |  (8) |
| รวม |   |  545 |  (215) |
ทีมชาติ
| 1967 |  England Youth |  8 |  (2) |
| 1967–1970 |  อังกฤษ ยู–23 |  10 |  (5) |
| 1970 |  อังกฤษ |  2 |  (1) |
จัดการทีม
1984–1985:  Barrow
1986:  เพรสตันนอร์ทเอนด์
1988–1991:  แมนเชสเตอร์ยูไนเต็ด (ทีมเยาวชน)
1991–1997:  แมนเชสเตอร์ยูไนเต็ด (ผู้ช่วย)
1998–1999:  แบล็กเบิร์นโรเวอส์
2009:  แมนเชสเตอร์ซิตี (ทีมเยาวชน)
2013:  แมนเชสเตอร์ซิตี (รักษาการ)
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
ไบรอัน คิดด์ (เกิด 29 พฤษภาคม 1949) เป็นผู้ฝึกฟุตบอลและอดีตผู้เล่นชาวอังกฤษ ซึ่งล่าสุดเป็นผู้ช่วยผู้ฝึกสอนของแมนเชสเตอร์ซิตี
คิดด์เป็นกองหน้าเคยเล่นให้กับแมนเชสเตอร์ยูไนเต็ด, อาร์เซนอล, แมนเชสเตอร์ซิตี, เอฟเวอร์ตัน, โบลตันวอนเดอเรอส์, Fort Lauderdale Strikers และมินนิโซตา สไตรเกอร์ส
อาชีพนักฟุตบอล

คิดด์เกิดที่เมืองแมนเชสเตอร์ และเริ่มเล่นให้กับแมนเชสเตอร์ยูไนเต็ด ตั้งแต่ยังเป็นเด็กโดยเข้าร่วมอะคาเดมีของสโมสรในเดือนสิงหาคม 1964 สองปีต่อมา เขาได้กลายเป็นนักเตะอาชีพของสโมสร
คิดด์มีความโดดเด่นด้วยการทำประตูในวันเกิดอายุครบ 19 ปีของเขาให้กับแมนเชสเตอร์ยูไนเต็ดในเกมที่ชนะไบฟีกา 4–1 ในยูโรเปียนคัพรอบชิงชนะเลิศเมื่อปี 1968 โดยรวมแล้วเขายิงได้ 52 ประตูจากการลงเล่น 203 นัดในลีกให้กับแมนเชสเตอร์ยูไนเต็ด
หลังจากที่ยูไนเต็ดตกชั้นลงไปเล่นในดิวิชัน 2 ในปี 1974 คิดด์ก็ย้ายไปร่วมทีมอาร์เซนอลด้วยค่าตัว 110,000 ปอนด์ คิดด์ทำประตูได้ในเกมประเดิมสนามให้กับอาร์เซนอลพบกับเลสเตอร์ซิตีที่ฟิลเบิร์ตสตรีท จากนั้นเขาก็ยิงสองประตูให้กับทีมในนัดที่เปิดบ้านพบกับแมนเชสเตอร์ซิตี เขาเป็นผู้ทำประตูสูงสุดของอาร์เซนอลในฤดูกาล 1974–75 โดยทำได้ 19 ประตูจากการลงสนาม 40 นัด ในฤดูกาลถัดมา คิดด์ทำแฮตทริกเมื่อวันที่ 20 มีนาคม 1976 ในเกมที่เอาชนะเวสต์แฮมยูไนเต็ด 6–1 ที่ไฮบิวรี คิดด์ยิงประตูให้กับอาร์เซนอลไปทั้งหมด 34 ประตูจากการลงสนาม 90 นัด ในเดือนกรกฎาคม 1976 เขาถูกขายให้กับแมนเชสเตอร์ซิตีด้วยค่าตัว 100,000 ปอนด์
กับแมนเชสเตอร์ซิตี คิดด์ทำได้ 3 ประตูในการเจอกับแมนเชสเตอร์ยูไนเต็ด ต้นสังกัดเก่า ในเกมที่ชนะ 3–1 ที่เมนโรดและเสมอ 2–2 ที่โอลด์แทรฟฟอร์ดในฤดูกาล 1977–78 เขาลงเล่นให้กับแมนเชสเตอร์ซิตี 98 นัด ยิงได้ 44 ประตู จากนั้นเขาย้ายไปเอฟเวอร์ตันในเดือนมีนาคม 1979 ด้วยค่าตัว 150,000 ปอนด์ กับเอฟเวอร์ตัน คิดด์ยิงได้ 12 ประตูจากการลงสนาม 44 นัด และถูกไล่ออกจากสนามในรอบรองชนะเลิศเอฟเอคัพที่เจอกับเวสต์แฮมยูไนเต็ด จากนั้นคิดด์ก็ย้ายไปร่วมทีมโบลตันวอนเดอเรอส์ในเดือนพฤษภาคม 1980 ด้วยค่าตัว 110,000 ปอนด์ คิดด์ทำ 13 ประตูให้กับโบลตันจากการลงเล่นรวม 43 นัด จากนั้นเขาถูกยืมตัวไปเล่นให้กับทีม Atlanta Chiefs ของ NASL ในปี 1981 เขาลงเล่น 29 นัด ทำได้ 23 ประตู
ในเดือนมกราคม พ.ศ. 2525 คิดด์ย้ายจากโบลตันเพื่อกลับมาที่ NASL จากนั้นเขาได้เซ็นสัญญากับทีม Fort Lauderdale Strikers และอีกสองปีถัดมาก็เซ็นสัญญากับทีม Minnesota Strikers เขาทำประตูได้อย่างมากมายกับทั้งสองทีม แต่ในปี 1984 เขาก็เลิกเล่นฟุตบอล